Bad Boy (sang fra 1959)

«Bad Boy» er en rock and rollsang som ble komponert og fremført av Larry Williams. Han ga ut sin originalinnspilling på singel i 1959.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 362 Williams versjon har b-dur som grunnakkord. Teksten handler om en gutt som er mest av alt opptatt av musikkstilen rock and roll, noe hans omgangskrets har vanskelig for å akseptere. De bruker dette mot han hver gang han utfører rampestreker. Etter hver setning er det en bass-røst som sier enten «he's a bad boy» eller «bad boy». Singlens b-side, «She Said Yeah», ble senere innspilt av The Rolling Stones (utgitt på Out of Our Heads  i 1965) og Paul McCartney (utgitt på Run Devil Run i 1999).

 Musikere og instrumenter på originalWilliams, Larry (1989). Larry Williams: Bad Boy Legends of Specialty Series, Specialty Records Inc., fotnoter
Larry Williams: piano, vokal
Rene Hall: gitar
Jewell Grant: barytonsaksofon
Plas Johnson: tenorsaksofon
Ted Brinson: bass
Earl Palmer: trommer

 The Beatles' versjon 
Larry Williams fylte 30 år den 10. mai 1965, den dagen The Beatles var booket i studio for å spille inn «Bad Boy» (og «Dizzy Miss Lizzy», også skrevet av Williams). Etter fire tagninger var grunnkompet klart for videre pålegg. John Lennon la på orgel og vokal, McCartney elektrisk piano, Ringo Starr tamburin og George Harrison sologitar (som er dobbelt innspilt).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 58 The Beatles sløyfet bass-røsten som var med på originalen, og de spiller sangen i c-dur.

I likhet med «Dizzy Miss Lissy», ble «Bad Boy» spesielt innspilt for det amerikanske albumet Beatles VI som ble utgitt 14. juni 1965. I Storbritannia ble den først utgitt 10. desember 1966 på samlealbumet A Collection of Beatles Oldies.Lewisohn, Mark (1988). The Beatles Recording Sessions s. 58

«Bad Boy» ble sporadisk spilt av The Beatles på jobber de hadde i 1960, 1961 og 1962.Lewisohn, Mark (1992). The Complete Beatles Chronicle s. 362

 Musikere og instrumenter på The Beatles' versjon 
John Lennon: rytmegitar, orgel, vokal
Paul McCartney: bass, elektrisk piano
George Harrison: sologitar (innspilt to ganger)
Ringo Starr: trommer, tamburin

 Referanser 

Kategori:Sanger fra USA
Kategori:Singler fra 1959
Kategori:Sanger fra 1959
Kategori:Beatles-innspillinger skrevet av andre